Сёлета мерапрыемства ператварылася ў сапраўдны баль. Атлеты, якіх мы звычайна прывыклі бачыць у спартыўным адзенні на бегавых дарожках і ў лёгкаатлетычных сектарах, пераапрануліся ў бальныя сукенкі і смокінгі. Тут сабраліся не толькі самі спартсмены, але і ўся лёгкаатлетычная сямя — трэнеры, суддзі, людзі, якія ўжо завяршылі сваю спаборніцкую кареру, але ўнеслі вялікі ўклад у развіццё гэтага віду спорту. Прысутныя яшчэ раз падвялі вынікі 2018 года і ўспомнілі яго самыя яркія моманты. Дарэчы, летась нашыя лёгкаатлеты ўстанавілі 27 нацыянальных рэкордаў і заваявалі на міжнародных спаборніцтвах медалі ўсіх якасцяў, так што ўспомніць сапраўды было што.